มูดีส์ปรับแนวโน้มเครดิตสหราชอาณาจักรเป็นลบ หลังโหวตแยกตัวจาก EU
มูดีส์ อินเวสเตอร์ส เซอร์วิส ประกาศปรับแนวโน้มเครดิตสหราชอาณาจักรสู่ระดับเชิงลบ หลังจากผลการลงประชามติของสหราชอาณาจักรชี้ ฝ่ายสนับสนุนให้ออกจากสหภาพยุโรป (EU) ชนะฝ่ายที่ต้องการอยู่ใน EU
25 มิ.ย. 2559

มูดีส์ อินเวสเตอร์ส เซอร์วิส ประกาศปรับแนวโน้มเครดิตสหราชอาณาจักรสู่ระดับเชิงลบ หลังผลการลงประชามติของสหราชอาณาจักรชี้ ฝ่ายสนับสนุนให้ออกจากสหภาพยุโรป (EU) ชนะฝ่ายที่ต้องการอยู่ใน EU โดยมูดีส์กล่าวว่า ผลการลงประชามตินี้จะนำไปสู่ความไม่แน่นอนที่ยืดเยื้อยาวนาน และจะส่งผลเชิงลบต่อแนวโน้มการขยายตัวทางเศรษฐกิจในระยะกลางของประเทศ
ในมุมมองของมูดีส์ ผลจากการที่เศรษฐกิจขยายตัวในอัตราชะลอตัวลง จะบดบังการประหยัดเงินทางการคลังจากการที่สหราชอาณาจักรไม่ต้องสมทบเงินเข้างบประมาณของ EU เมื่อเลิกเป็นประเทศสมาชิก
 
ที่มา : สำนักข่าวอินโฟเควสท์